
Për përcaktimin e disa shërbimeve shëndetësore, spitalore, publike, për t’u dhënë me koncesion, me marrëveshje ose kontrata shfrytëzimi, administrimi apo mirëmbajtje

Në mbështetje të nenit 100 të Kushtetutës dhe të pikës 11 të nenit 3 të ligjit nr.7973, datë 26.7.1995 “Për koncesionet dhe pjesëmarrjen e sektorit privat në shërbimet publike dhe infrastrukturë”, të ndryshuar, me propozimin e Ministrit të Shëndetësisë dhe të Ministrit të Ekonomisë, Këshilli i Ministrave

Vendosi:

1. Përcaktimin e shërbimeve shëndetësore, spitalore, publike, si të lavanderisë, pastrimit, kateringut, mirëmbajtjes së ndërtesave spitalore e të impianteve teknologjike të tyre dhe të parkimit të automjeteve, për t’u dhënë me koncesion, me marrëveshje ose kontrata të tjera shfrytëzimi, administrimi apo mirëmbajtje.
2. Ngarkohet Ministria e Shëndetësisë, me cilësinë e organit shtetëror të autorizuar, për zbatimin e këtij vendimi.
Ky vendim hyn në fuqi menjëherë.

